
BiroulUI Permanent

al

Camerei  Deputaţilor

Vă înaintăm, alăturat, raportul înlocuitor asupra Cererii de Reexaminare formulată de Președintele României asupra Legii pentru modificarea Legii nr.571/2003 privind Codul fiscal, trimisă Comisiei în vederea reexaminării şi depunerii unui nou raport, cu adresa nr. PLx. 347/2014 din 24 iulie 2014, înregistrată sub nr. 4c-2/395 din 24 iunie 2014, Camera Deputaţilor fiind Cameră decizională. 
În raport cu obiectul şi conţinutul său, Legea face parte din categoria legilor ordinare.

PREŞEDINTE,

Gheorghe-Eugen NICOLĂESCU
Parlamentul  României

Bucureşti,       08.09.2014 

Nr. 4c-2/395

                                                                                 PLx347/2014

RAPORT ÎNLOCUITOR
asupra cererii de reexaminare a Legii pentru modificarea Legii nr.571/2003 privind Codul fiscal
În conformitate cu prevederile art. 137 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe şi bănci a fost sesizată spre reexaminare, la solicitarea  Președintelui României, cu Legea pentru modificarea Legii nr.571/2003 privind Codul fiscal.
Această Lege, adoptată de Parlamentul României, a fost transmisă spre promulgare Preşedintelui României la data de 05.07.2014. 
În temeiul articolului 77 alin. (2) din Constituţia României, republicată, la data de 24.07.2014, Preşedintele României a formulat o cerere de reexaminare motivând că sunt necesare clarificări în privința măsurilor de compensare a impactului negativ generat de reducerea cotelor plătite de angajatori pentru contribuția de asigurări sociale datorate bugetului asigurărilor sociale de stat, pentru perioada 2015-2018, în concordanță cu solicitările formulate inclusiv de către instituțiile financiare internaționale.
În conformitate cu  prevederile art. 75 alin. (1) şi (3) din Constituţia României, republicată, şi ale art.92 alin. (9) din Regulamentul Camerei Deputaţilor, republicat cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins cererea de reexaminare trimisă de Preşedintele României și a adoptat legea în forma sa inițială în şedinţa din 25.08.2014
Conform art. 137 alin.(2) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a întocmit raportul nr. 4c-2/395 din 2 septembrie 2014, de respingere a cererii de reexaminare trimisă de Preşedintele României şi de adoptare a Legii pentru modificarea Legii nr.571/2003 privind Codul Fiscal în forma adoptată de Senat, care a fost transmis membrilor Camerei Deputaţilor, în vederea depunerii de amendamente.
În conformitate cu prevederile art. 61 şi art. 137 alin.(3) din Regulamentul Camerei Deputaţilor, republicat, cu modificările şi completările ulterioare, membrii Comisiei au luat în dezbatere raportul iniţial, cererea de reexaminare, legea adoptată de Senat și amendamentele depuse, în ședința din data de 08 septembrie 2014

Prin vot, membrii comisiei au adoptat un amendament, care se regăsește în anexa nr.1, amendamente admise și au respins un alt amendament , ce se regăsește în anexa nr.2, amendamente respinse.

Din totalul de 34 de membrii ai Comisiei pentru buget, finanţe şi bănci au fost prezenţi la dezbateri 25 deputaţi.

La dezbaterea acestei Legi a fost prezent, în calitate de invitat, domnul Dan Manolescu, secretar de stat în Ministerul Finanțelor Publice. 

În urma dezbaterilor și a opiniilor exprimate, membrii Comisiei au hotărât, cu majoritate de voturi, întocmirea unui raport înlocuitor, prin care se propune respingerea cererii de reexaminare a Președintelui României și supunerea spre adoptare a Legii pentru modificarea Legii nr.571/2003 privind Codul fiscal, cu amendamentul admis prezentat în anexa nr.1.
În raport cu obiectul şi conţinutul său, Legea face parte din categoria legilor ordinare.
	PREŞEDINTE,

Gheorghe-Eugen NICOLĂESCU

	SECRETAR,

 Andreea-Maria PAUL









         Giorgiana Ene, sef serviciu

                                                                                                              Daniel Maracineanu, consilier parlamentar

ANEXA NR.1

AMENDAMENTE ADMISE

	Nr.

crt.
	Text Senat
	Amendamente 
(autorul amendamentului) 
	Motivare

	1. 
	LEGE

pentru modificarea Legii nr. 571/2003 privind Codul fiscal

	nemodificat
	

	2. 
	Art. I. – La art. 29618 alineatul (3) din Legea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, literele  a1) - a3) se modifică şi vor avea următorul cuprins: 
        „ a1) 26,3% pentru condiţii normale de muncă, din care 10,5% pentru contribuţia individuală şi 15,8% pentru contribuţia datorată de angajator;


a2) 31,3% pentru condiţii deosebite de muncă, din care 10,5% pentru contribuţia individuală şi 20,8% pentru contribuţia datorată de angajator;


a3) 36,3% pentru condiţii speciale de muncă şi pentru alte condiţii de muncă, din care 10,5% pentru contribuţia individuală şi 25,8% pentru contribuţia datorată de angajator.”

	nemodificat
	

	3. 
	Art. II. Prevederile art. I se aplică începând cu veniturile aferente lunii  octombrie 2014.
	1. Articolul II se modifică și va avea următorul cuprins:

“Art. II. Prevederile art. I se aplică începând cu veniturile aferente lunii  următoare intrării în vigoare  a prezentei legi.”
Autor: deputat Viorel Stefan
	Ca urmare a transmiterii spre reexaminare Parlamentului, a proiectului de lege, se impune decalarea termenului de aplicare a prvederilor Art. I.

	4. 
	Art. III.  În aplicarea prevederilor art. I, Guvernul va asigura respectarea prevederilor referitoare la soldul structural anual al administraţiei publice prevăzute la art. 3 alin (1) din Tratatul privind stabilitatea, coordonarea şi guvernanţa în cadrul Uniunii Economice şi Monetare dintre Regatul Belgiei, Republica Bulgaria, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Italiană, Republica Cipru, Republica Letonia, Republica Lituania, Marele Ducat de Luxemburg, Ungaria, Malta, Regatul Ţărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacia, Republica Finlanda şi Regatul Suediei, semnat la Bruxelles la 2 martie 2012, ratificat prin Legea nr. 83/2012 şi art.9 din Regulamentul (CE) nr. 1.466/1997 al Consiliului din 7 iulie 1997 privind consolidarea poziţiilor bugetare şi supravegherea şi coordonarea politicilor economice, publicat în Jurnalul Oficial al Uniunii Europene, L.nr. 209 din 2 august 1997, cu modificările şi completările ulterioare.

Această lege a fost adoptată de Parlamentul României, cu respectarea prevederilor art. 75 şi ale art. 76 alin. (3) din Constituţia României, republicată.
	nemodificat
	


ANEXA NR.2

AMENDAMENTE RESPINSE

	Nr. Crt. 
	Propunerea legislativă  - Pl-x 347/2014


	Amendamente propuse
	Observaţii/Motivaţii

	1
	Art. III – În aplicarea prevederilor art. I, Guvernul va asigura respectarea prevederilor referitoare la soldul structural anual al administraţiei publice prevăzute la art. 3 alin (1) din Tratatul privind stabilitatea, coordonarea şi guvernanţa în cadrul Uniunii Economice şi Monetare dintre Regatul Belgiei, Republica Bulgaria, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Italiană, Republica Cipru, Republica Letonia, Republica Lituania, Marele Ducat de Luxemburg, Ungaria, Malta, Regatul Ţărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacia, Republica Finlanda şi Regatul Suediei, semnat la Bruxelles la 2 martie 2012, ratificat prin Legea nr. 83/2012 şi art.9 din Regulamentul (CE) nr. 1.466/1997 al Consiliului din 7 iulie 1997 privind consolidarea poziţiilor bugetare şi supravegherea şi coordonarea politicilor economice, publicat în Jurnalul Oficial al Uniunii Europene, L.nr. 209 din 2 august 1997, cu modificările şi completările ulterioare.

 
	Articolul III se abrogă.
Autor: domnul Gheorghe Ialomițianu – deputat PDL


	Scopul principal al măsurilor de relaxare fiscală prevăzute la art.I îl reprezintă reducerea poverii fiscale pentru angajatorii din România, în vederea creării de noi locuri de muncă şi pentru a reduce munca la negru. 

Pentru ca aceste măsuri să-şi producă efectele, ele nu trebuie să fie percepute de către angajatori ca măsuri temporare şi nici condiţionate în aplicarea lor  de disciplina bugetară a guvernului. Art.III din prezenta lege elimină practic orice fel de predictibilitate a politicii fiscale din România, introduce neîncredere în rândul angajatorilor, astfel încât efectele anticipate nu se vor putea realiza. 

